stanford-oval/wikipedia huggingface dataset:
Operaatio Tiikeri (1941)
Tapahtumat > Itäinen Välimeri > Operaatio MD6

Force A:sta erkani 6. toukokuuta iltapäivällä risteilijä HMS Ajax ja kolme hävittäjää. HMS Ajax oli kello 01.00 7 500 jaardin päässä Benghazin sataman suulta ja aloitti satama-alueen valaisun valoammuksin. Hävittäjät avasivat tulen 5 000 jaardin etäisyydeltä. Kaksikymmentä minuuttia myöhemmin osasto lopetti tulituksen, kokoontui ja aloitti purjehduksen etelään. Kuljettuaan parikymmentä mailia osasto yllätti kaksi rahtilaivaa Tenacen (1 142 tonnia) ja Capitanon A. Cecchi (2 321 tonnia) ja upotti ne.
HMS Ajax ja hävittäjät liittyivät pääosastoon 8. toukokuuta kello 17.00 200 mailia Maltalta kaakkoon.
Lopputulos

Välimeren laivasto otti 9. toukokuuta vastaan Gibraltarilta saapuneen saattueen 55 meripeninkulmaa Maltasta etelään. Englannista saapuneet neljä rahtilaivaa purkivat lastinsa Aleksandriassa muutamaa päivää myöhemmin. Puretussa lastissa oli muun muassa 43 Hawker Hurricanea, 238 panssarivaunua, joista 135 Matilda II, 82 Mark IV Churchill ja 21 Mark VI Crusader -vaunuja.
Luoma-aho

| Luoma-aho |
| --- | --- |
 Luoma-aho ilmasta
 Luoma-aho
 Koordinaatit: 63°05.286′N, 23°51.195′E 
Valtio:  Suomi
Maakunta:  Etelä-Pohjanmaa
Kunta:  Alajärvi
Hallinto:  
 – Asutustyyppi:  kylä, taajama
Postinumero:  62830
Infobox OKVirheellinen NIMI-arvo: 
Luoma-aho on kylä Alajärven kaupungin pohjoisosassa Etelä-Pohjanmaalla kantatie 68:n varrella noin kymmenen kilometriä keskustaajamasta pohjoiseen. Nimessä esiintyvä luoma-sana on maastotermi, joka tarkoittaa jyrkkäreunaista puroa tai notkelmaa. Luoma-aho muodostaa myös taajaman ja on yksi Alajärven kolmesta taajamasta. Kaupungin muut taajamat ovat Alajärven keskustaajama ja Lehtimäki.
Luoma-aholla on noin 350 asukasta ja työpaikkoja noin 450. Kun Alajärven asukasmäärä on vähentynyt noin 700 asukkaalla vuosina 2008–2018, Luoma-ahon asukasmäärä on kasvanut muutamalla kymmenellä. Kylässä toimii useita metalliteollisuuden (Sandwich -elementtitehdas ja alumiini) yrityksiä. Luoma-ahon koulu aloitti toimintansa vuonna 1924. Kylässä toimii vuonna 1920 perustettu Luoma-ahon nuorisoseura. Nykyinen nuorisoseurantalo on rakennettu 1934..
Luoma-ahosta on julkaistu kaksi kyläkirjaa. Toinen osa ilmestyi vuonna 1987, ja ensimmäinen vuonna 1991. Kolmas osa on suunnitteilla. Kyläkirjasarjan ensimmäinen osa on arvosteltu yhdeksi Suomen parhaista. Se kertoo yleisesti Luoma-ahosta ja sen historiastakenen mukaan?lähde?. Toinen osa sisältää sukuluetteloita.
Luoma-aho on myös sukunimi ja vuonna 1779 perustetun kruununtalon nimi.lähde?
Kansanedustajat Matti Luoma-aho, Eino Ojajärvi ja Martti Korkia-aho ovat syntyneet Luoma-aholla, samoin ralliautoilija Kosti Katajamäki.lähde?
Vuonna 2018 Luoma-aho valittiin Vuoden eteläpohjalaiseksi kyläksi ja vuonna 2019 Luoma-aho valittiin Suomen vuoden kyläksi 2019lähde?.
Aiheesta muualla

Luoma-ahon kylän kotisivut
Luoma-ahon koulun kotisivut (Arkistoitu – Internet Archive)
| --- | --- |
Auktoriteettitunnisteet: Henkilöt :  Yle
Stenström

Stenström on ruotsinkielinen sukunimi, joka on seuraavilla henkilöillä (suomalaisia, ellei toisin mainita):
Anna-Lisa Söderholm (o.s. Stenström, 1941–2014), lääkäri, Helsingin yliopiston professori
Bo Stenström (1945–1995), toimittaja
Edvin Stenström (1879–1926), näyttelijä
Fredrik Stenström (1857–1920),  valtiopäivämies, kansanedustaja, pormestari, hovioikeudenneuvos
Hjalmar Stenström (1894–1980), yleisurheilija
John Stenström (1874–1949), juristi, korkeimman oikeuden oikeusneuvos
Oscar Stenström (1978–2015), kilpapyöräilijä
Thomas Stenström (s. 1988), ruotsalainen muusikko
Åke Stenström (1925–2023), yritysjohtaja, kauppaneuvos.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Vaajakosken kanava

Vaajakosken kanava yhdistää Leppäveden Päijänteeseen ja on osa Keiteleen kanavaa yhdessä Kuhankosken, Kuusan, Kapeenkosken ja Paatelan sulkujen kanssa. Kanavan rakensivat neuvostoliittolaiset 1990–1993 osana Neuvostoliiton ja Suomen välisen bilateraalikaupan tasapainottamista, koska Suomen vienti Neuvostoliittoon oli suurempaa kuin Suomen tuonti Neuvostoliitosta. Kanava on 250 metriä pitkä. Leppäveden ja Päijänteen korkeusero on 2,50–2,65 m.
Tukinkuljetus palasi Vaajakoskelle vähäksi aikaa vuonna 1993, jolloin tukkeja alettiin kuljettaa nippuina pitkin juuri valmistunutta Vaajakosken kanavaa. Puunkuljetus kanavalla kuitenkin loppui vuonna 2002. Uitot olivat vilkkaimmillaan 1995, jolloin kanavasta kulki puuta 160 000 kuutiota.
Syksyllä 2013 kanavan sulun ympärille asennettiin kaiteet. Kanavan sulkuportit ovat sähkömekaanisilla koneistoilla varustetut sektoriportit.
Kanava on itsepalvelusulku, mutta sen kaukokäyttö ja valvonta ovat mahdollista Paatelan kanavan keskusvalvomosta. Keiteleen kanavan käyttö- ja kunnossapitotehtävistä vastaa Väyläviraston urakoitsijana Arctia Meritaito Oy.
Kanavan aukioloajat:
Toukokuu: klo 7-21
Kesäkuu: klo 7-24
Heinäkuu: klo 7-24
Elokuu: klo 7-24
Syyskuu: klo 7-18
Lokakuu: keskiviikosta sunnuntaihin klo 7-17
Kuvia

Kanavan sulku
Kanavan alempi portti avautumassa
Kanavan sulun alaportti
Kanavan sulku talvella
Aiheesta muualla

Kuvia tai muita tiedostoja aiheesta Vaajakosken kanava Wikimedia Commonsissa
Puolan ilmatieteen ja vesivarojen laitos

| Puolan ilmatieteen ja vesivarojen laitos Instytut Meteorologii i Gospodarki Wodnej |
| --- | --- |
 Puolan ilmatieteen ja hydrologian laitoksen (IMGW-PIB) päärakennus Varsovassa (2015).
Perustettu:  1972
Kotipaikka:  ul. Podleśna 61, 01-673 Varsova,  Puola
Toimiala:  ilmatieteellinen, hydrologinen ja klimatologinen palvelu- ja tutkimustoiminta
Omistaja:  Puolan valtio
Kotisivu:  www.imgw.pl
Infobox OKVirheellinen NIMI-arvo: 
Puolan ilmatieteen ja vesivarojen laitos – kansallinen tutkimuslaitos (puol. Instytut Meteorologii i Gospodarki Wodnej Państwowy Instytut Badawczy, engl. Institute of Meteorology and Water Management National Research Institute, lyhennys IMGW-PIB tai IMGW) on Puolan kansallinen, nykymuodossaan vuonna 1972 perustettu meteorologis-hydrologinen palvelu- ja tutkimuslaitos. Laitos tekee myös ilmastotutkimusta ja ilmatieteeseen liittyvää meritieteellistä tutkimusta. Puolan ilmatieteen ja vesivarojen laitoksen päätoimipaikka sijaitsee Varsovassa.  IMGW tulkitsee operatiivisen toimintansa alkaneen vuonna 1919. Ensimmäiset säilyneet säähavainnot tehtiin Puolan Krakovassa kuitenkin jo 9. huhtikuuta 1468.
Tutkimuslaitoksen palveluksessa on noin 1 400 asiantuntijaa. Laitoksella on noin 2 000 mittaus- tai havaintoasemaa. Tähän sisältyy yli 850 ilmasto- tai sadeasemaa, yli 850 vesistön mittausasemaa (pinnankorkeus), 63 hydrologista ja meteorologista asemaa, 3 aerologista asemaa (ylempi ilmakehä), 8 säätutka-asemaa, 12 ukkospaikanninasemaa sekä merentutkimusalus r/v Baltica. IMGW on kertonut pyrkivänsä täydentämään säätutkaverkkoaan lähivuosina kahdella uudella tutka-asemalla.
Ennustustoimintaa varten IMGW:lla on käytössään useita numeerisia sääennustusmalleja, esimerkiksi COSMO- ja ALADIN-mallit.
IMGW:n alueellinen topimipiste Toruńissa. Rakennuksen katolla mm. ukkospaikanninjärjestelmän masto ja joitain säteilymittareita.
IMGW:n säätutka Brzuchaniassa.
Sääasema Radzyńissä.
Aiheesta muualla

Kuvia tai muita tiedostoja aiheesta Puolan ilmatieteen ja vesivarojen laitos Wikimedia Commonsissa
Keski-Euroopan karttamuotoinen numeerinen sääennuste (esimerkiksi ALARO-malli, 72 h). Voit siirry ajassa (alapalkista), vaihda sääsuuretta (oikealta); kursorilla voit saada lukuarvon esille haluttuun paikkaan. Puolan alueelle valittavissa monia muitakin säämalleja (puolaksi) (imgw.pl)
Puolan ilmatieteen ja vesivarojen laitoksen sade- ja hydrologisten asemat kartalla. Valikoilla voi haluttuja mittausarvoja saada esille (puolaksi) (imgw.pl)
Sadetilanne Puolassa IMGW:n säätukaverkon mukaan (puolaksi) (imgw.pl)
| n k Kansalliset ilmatieteelliset laitokset |
| --- | --- |
Afrikka:  Angolan kansallinen ilmatieteen ja geofysiikan laitos * Egyptin ilmatieteen laitos * Etelä-Afrikan sääpalvelu * Etiopian kansallinen ilmatieteen laitos * INAM (Mosambik) * Kenian ilmatieteen laitos * Malawin ilmastonmuutoksen ja ilmatieteen palvelulaitos * Marokon ilmatieteen laitos * Mettelsat (Kongon dem. tas.) * Namibian ilmatieteellinen palvelu * Nigerian ilmatieteen laitos * Tansanian ilmatieteen laitos * Tunisian kansallinen ilmatieteen laitos 
Amerikka:  Brasilian kansallinen ilmatieteen laitos * Argentiinan kansallinen ilmatieteellinen palvelu  * Kanadan ilmatieteellinen palvelu   * Meksikon kansallinen ilmatieteellinen palvelu * Yhdysvaltain kansallinen sääpalvelu 
Aasia:  Bangladeshin ilmatieteen laitos  * Filippiinien ilmatieteen, geofysiikan ja tähtitieteen palveluhallinto * Gidromettsentr Rossii (Venäjä) * Intian ilmatieteen laitos * Indonesian ilmatieteen, ilmastotieteen ja geofysiikan laitos * Iranin ilmatieteen laitos (IRIMO) * Japanin ilmatieteen laitos * Kazhydromet (Kazakstan) * Kiinan ilmatieteen laitos  * Korean ilmatieteellinen hallinto (Etelä-Korea)  * Malesian ilmatieteen laitos * Pakistanin ilmatieteen laitos  * Thaimaan ilmatieteen laitos * Turkin valtion ilmatieteellinen palvelu * Vietnamin kansallinen hydrometeorologinen ennustuskeskus 
Eurooppa:  Belgian kuninkaallinen ilmatieteen laitos * Espanjan valtion ilmatieteen laitos * Gidromettsentr Rossii * Ilmatieteen laitos (Suomi) * IMGW (Puola) * Islannin ilmatieteen laitos * Italian ilmatieteellinen palvelu * Kuninkaallinen Alankomaiden ilmatieteen laitos * Liettuan hydrometeorologinen palvelu * Météo-France * MeteoSwiss * Met Office (Britannia) * Norjan ilmatieteen laitos * Saksan sääpalvelu * SMHI (Ruotsi) * Tanskan ilmatieteen laitos * Turkin valtion ilmatieteellinen palvelu * Ukrainan hydrometeorologinen keskus * Viron sääpalvelu 
Oseania:   Bureau of Meteorology (Australia)  * MetService (Uusi-Seelanti) 
Maailmanlaajuinen katto-organisaatio: Maailman ilmatieteen järjestö (WMO) * Eurooppalainen yhteistoimintaelin: Eumetnet
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Ranska  BnF data  Saksa  Israel  Yhdysvallat  Tšekki  Australia 
Muut:  IdRef
Harvey Guillén

| Harvey Guillén |
| --- | --- |
 Harvey Guillén vuonna 2023.
Henkilötiedot
Koko nimi:  Javier Guillén
Syntynyt: 5. maaliskuuta 1990 (ikä 34) Orange County, Kalifornia, Yhdysvallat
Ammatti:  Näyttelijä, tuottaja ja käsikirjoittaja
Näyttelijä
Aktiivisena:  2008–
Merkittävät roolit:  Perrito (Saapasjalkakissa: Viimeinen toivomus) Shitstain (Suuri kusetus) tohtori Sanchez  (Blue Beetle)  Gabo  (Toive)   Osku  (Karvinen)
Aiheesta muualla
IMDb
Javier "Harvey" Guillén (s. 30. toukokuuta 1990 Orange County, Kalifornia) on yhdysvaltalainen näyttelijä. Hän on ääninäytellyt muun muassa Saapasjalkakissa: Viimeinen toivomus, Toive ja Karvinen.lähde?
Filmografia

| Elokuvat> Vuosi | Elokuvat> Elokuva | Elokuvat> Rooli | Elokuvat>  |
| --- | --- | --- | --- |
| 2013 | The Internship | Zach |  |
| 2022 | Saapasjalkakissa: Viimeinen toivomus | Perrito |  |
| 2023 | Suuri kusetus | Shitstain |  |
| 2023 | Blue Beetle | tohtori Sanchez |  |
| 2023 | Toive | Gabo |  |
| 2024 | Karvinen | Osku |  |
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Yhdysvallat 
Taiteenala:  MusicBrainz 
Henkilöt:  Deutsche Synchronkartei
Juha Jääskä

| Juha Jääskä> Henkilötiedot |
| --- | --- |
Syntynyt: 9. helmikuuta 1998 (ikä 26) Helsinki, Suomi
Kansalaisuus:   Suomi
Jääkiekkoilija
Lempinimi:  Jäky, Mustaparta
Pelipaikka:  keskushyökkääjä
Maila:  vasen
Pituus:  184 cm
Paino:  89 kg
Seura
Seura:  Carolina Hurricanes
Sarja:  NHL
Pelinumero:  54
Pelaajaura
Pääsarjaura:  2015–
Aik. seurat:  HIFK (SML)
Juha Tuomas Tapani Jääskä (s. 9. helmikuuta 1998 Helsinki) on suomalainen jääkiekkoilija, joka pelaa NHL-seura Carolina Hurricanesin organisaatiossa. Hän on pelannut kaudella 2024–2025 pääasiassa AHL-joukkue Chicago Wolvesissa, jonka varakapteenina Jääskä toimii. Hän on pelipaikaltaan keskushyökkääjä, mutta Jääskä osaa pelata myös laidassa.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Yhdysvallat 2016 | jääkiekko |  |
Jääskä pelasi alle 20-vuotiaiden MM-kilpailuissa vuonna 2018 sekä alle 18-vuotiaiden MM-kilpailuissa vuonna 2016, jolloin hän toimi Suomen varakapteenina ja voitti maailmanmestaruuden. Jääskä pelasi myös alle 18-vuotiaiden Ivan Hlinkan muistoturnauksessa vuonna 2015. Hän edusti myös alle 17-vuotiaiden maajoukkuetta World U-17 Hockey Challengessa marraskuussa 2014 sekä Euroopan nuorten olympiafestivaaleilla vuonna 2015, jolloin Jääskä voitti pronssia. Yhteensä hän on pelannut 14 nuorten ja 35 poikien maaottelua.
Jääskä edusti Suomea MM-kilpailuissa vuonna 2024. Yhteensä hän on pelannut 22 A-maaottelua tehopistein 3+6=9. Jääskä teki A-maajoukkuedebyyttinsä Beijer Hockey Gamesin 9. helmikuuta 2023 Zürichissä pelatussa avausottelussa Sveitsiä vastaan. Hänet merkittiin Suomen kolmossentteriksi laidoilleen Arttu Ruotsalainen ja Ahti Oksanen. Ensimmäisen A-maajoukkuemaalinsa Jääskä teki seuraavassa ottelussa 11. helmikuuta 2023 Malmössä Tšekkiä vastaan. Hän sai ottelussa myös kakkossyöttöpisteen Arttu Ruotsalaisen tekemään maaliin.
Pelityyli

Faneille.com-sivuston toimittaja Toni Rajamäen mukaan Jääskä on tyypillinen suomalainen jääkiekkoilija nopeutensa, monipuolisuutensa ja taistelutahtonsa myötä. Hänen mukaansa Jääskä on pelityyliltään kahden suunnan laitahyökkääjä, joka kykenee pelaamaan roolissa kuin roolissa.
Muuta

Jääskän puoliso on muodostelmaluistelun moninkertainen MM-mitalisti ja Helsinki Rockettesin entinen kapteeni Nona Vihma. Jääskä harrasti lapsena myös jalkapalloa, jonka hän aloitti viisi- ja lopetti kymmenvuotiaana.
Englannin rugby union -maajoukkue

Englannin rugby union -maajoukkue on Englannin kansallinen Rugby union -joukkue. Se pelasi ensimmäisen kansainvälisen ottelunsa jo vuonna 1871. Kotiottelunsa Englanti pelaa Lontoossa sijaitsevalla Twickenham Stadiumilla.
Maailman parhaisiin rugbymaihin kuuluva Englanti voitti vuonna 2003 tähän asti ainoan maailmanmestaruutensa kukistettuaan finaalissa Australian 20–17. Loppuottelun häviävänä osapuolena joukkue on ollut vuosien 1991, 2007 ja 2019 kisoissa.
Englanti on voittanut Six Nations Championshipin mestaruuden 40 kertaa, sijoittunut toiseksi 32 kertaa ja kolmanneksi 19 kertaa (vuoteen 2019 mennessä).
Englanti oli toukokuussa 2020 kansainvälisen rugbyliitto IRB:n rankingissa kolmannella sijalla.
Arvokisat > MM-kisat

1987: Puolivälierissä
1991: Hopeaa
1995: Neljäs
1999: Puolivälierissä
2003: Maailmanmestaruus
2007: Hopeaa
2011: Puolivälierissä
2015: Karsiutui alkulohkon jälkeen
2019: Hopeaa
Käännös suomeksi
Institut fondamental d’Afrique noire

IFAN:in afrikkalaisen taiteen museo.
Islamintutkimuksen käsikirjoituksia.
Institut fondamental d’Afrique noire Cheikh Anta Diop (IFAN Cheikh Anta Diop) on Senegalin Dakarissa toimiva tieteellinen tutkimuslaitos. Sen edeltäjä oli vuonna 1936 perustettu Institut français d’Afrique noire (IFAN).
Ranskan mustan Afrikan instituutti IFAN oli yksi Länsi-Afrikan ensimmäisistä tieteellisistä tutkimuslaitoksista. Sen tehtävänä oli siirtomaiden historian, kielten ja yhteiskunnan tutkimus. Ranskan Länsi-Afrikan kenraalikuvernööri perusti IFAN:in vuonna 1936 ja se aloitti toimintansa vuonna 1938. Dakarissa toimineella instituutilla oli toisen maailmansodan jälkeen perustetut tutkimuskeskeskukset Saint-Louisissa, Abidjanissa, Bamakossa, Cotonoussa, Niameyssa ja Ouagadougoussa. Sen yhteydessä toimivat myös Doualan ja Lomén tutkimuskeskukset. IFAN:illa oli tutkimusasemat Atarissa, Diafarabéssa ja Mont-Nimbassa. Henkilöstö koostui aluksi etupäässä valkoisista Ranskan kansalaisista, mutta heidän joukossaan oli myös ensimmäisiä afrikkalaisia kuten kansatieteilijä Amadou Hampâté Bâ.
Siirtomaiden itsenäistyessä IFAN:ista tuli osa Dakarin yliopistoa vuonna 1960 ja sen tutkimuskeskukset saivat autonomisen aseman. Vuonna 1966 laitoksesta tuli Mustan Afrikan perustutkimusinstituutti IFAN, joka nimettiin sen entisen tutkijan Cheikh Anta Diopin mukaan vuonna 1986.
IFAN:in tehtäviä ovat mustaa Afrikkaa ja erityisesti Länsi-Afrikkaa koskeva tieteellinen tutkimustyö ja sen tulosten julkaisu, laitoksen museoiden, arkiston ja kirjaston ylläpito sekä yhteiskunnallinen ja kansainvälinen toiminta. Se koostuu humanistisesta, kielten ja kulttuurien, eläintieteellisestä sekä kasvitieteen ja geologian osastoista. Tietopalvelun lisäksi instituutin yhteydessä toimivat Théodore Monodin afrikkalaisen taiteen museo, Goréen historiallinen museo ja merimuseo.
Laitoksen johtajina ovat toimineet:
luonnontieteilijä Théodore Monod (1938–1965)
islamintutkija Vincent Monteil (1965–1968)
filosofi Pierre Fougeyrollas (1968–1971)
islamintutkija Amar Samb (1971–1986)
sosiologi Abdoulaye Bara Diop (1986–1995)
filosofianhistorioitsija Djibril Samb (1995–2005)
biologi Papa Ndiaye (2005–2011)
arkeologi Hamady Bocoum (2011–2016)
historioitsija Abdoulaye Touré (2017–).
Aiheesta muualla

IFAN:in sivusto (ranskaksi)
Mosambikin tiedeakatemia

| Mosambikin tiedeakatemia Academia de Ciências de Moçambique Academy of Sciences of Mozambique |
| --- | --- |
Perustettu:  2009
Tyyppi:  kansallinen tiedeakatemia
Päämaja:  Praca 25 de Junho, 3rd Floor (P. O. Box 257), Maputo, Mosambik
Toiminta-alue:  Mosambik
Viralliset kielet:  portugali
puheenjohtaja (president):  Orlando Quilambo
Infobox OKNimi-testi OK: 
Mosambikin tiedeakatemia (port. Academia de Ciências de Moçambique, lyhennys ACM, engl. Academy of Sciences of Mozambique, ASM) on Mosambikin pääkaupungissa Maputossa sijaitseva, vuonna 2009 perustettu kansallinen tiedeakatemia.
Aiheesta muualla

Academia de Ciências de Moçambique (portugaliksi) (blogspot.com)
Latvian tautienehkäisy- ja -valvontakeskus

| Latvian tautienehkäisy- ja -valvontakeskus Slimību profilakses un kontroles centrs> Tutkimuslaitoksen tiedot |
| --- | --- |
Perustettu:  1.4.2012
Sijainti:  Riika, Latvia
Pääkonttori:  Duntes iela 22, k-5, Riika, LV-1005, Latvia; koordinaatit (noin, epävarmaa onko oikea rakennus:) 56.9828°N, 24.1386°E
Tutkimusala:  kansanterveys
Johtaja:  Iveta Gavare
Latvian tautienehkäisy- ja -valvontakeskus (latv. Slimību profilakses un kontroles centrs, lyhennys SPKC; engl. Centre for Disease Prevention and Control of Latvia, myös muodossa engl. Latvian Centre for Disease Prevention and Control, lyhennys CDPC) on Latvian pääkaupunki Riiassa toimiva, huhtikuussa 2012 perustettu valtiollinen kansanterveyslaitos.
Keskus toimii Latvian terveysministeriön alaisuudessa. SPKC:n johdossa on tohtori Iveta Gavare.
Aiheesta muualla

SPKC:n kotisivut (englanniksi) (spkc.gov.lv)
SPKC.gov.lv Twitterissä (liettuaksi) (twitter.com)
Aktualitātes par COVID-19 (Latvian Covid-19 -tautitilanne, 2020) (liettuaksi) (spkc.gov.lv)
Koronavīrusa izraisītā slimība COVID–19 (Latvian terveysministeriön Covid-19 -tautitilanne) (liettuaksi) (vm.gov.lv)
Latvian Centre of Infectious Diseases (Arkistoitu – Internet Archive) (englanniksi) (aslimnica.lv)
Valtiollisia tai maanosan kansanterveyslaitoksia
| --- | --- |
Eurooppa:   ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:   IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:    Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:   ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:  AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
| --- | --- |
Auktoriteettitunnisteet :  ISNI  VIAF
Tumaini University Makumira

| Tumaini University Makumira> Chuo Kikuu cha Tumaini |
| --- | --- |
  
Motto:  Training for Service and Leadership
Perustettu:  1997 (Lutheran Theological College Makumira 1947)
Tyyppi:  yksityinen yliopisto
Opiskelijoita:  4 000
Sijainti:  Arusha, Arushan alue  Tansania
Osoite:  www.makumira.ac.tz/
Tumaini University Makumira (TUMA, swahiliksi Chuo Kikuu cha Tumaini) on Tansanian Arushassa toimiva yksityinen yliopisto, jonka omistaa Tansanian evankelisluterilainen kirkko. Se perustettiin vuonna 1997, jolloin Tansanian valtio salli myös yksityiset yliopistot.
Tumaini-yliopisto tarjoaa kuusi tutkintotasoa:
Diploma
Certificate
Bachelor
Master
Postgraduate
PhD
Tumaini-yliopistossa toimii kuusi tiedekuntaa (perustamisvuosi suluissa):
teologinen (1947)
kasvatustieteellinen (2013)
oikeustieteellinen (2005)
humanistinen ja yhteiskuntatieteellinen (2004)
taloustieteellinen (2013)
luonnontieteellinen ja tekninen (suunnitteilla)
Makumiran kampuksen lisäksi Tumaini-yliopistolla on viisi eri alojen korkeakoulua muualla Tansaniassa:
Kilimanjaro Christian Medical University College (KCMUCo, Moshi, 1971, lääketiede)
Tumaini University Dar es Salaam College (TUDARCo)
Stephano Moshi Memorial University College (SMMUCo, Moshi)
Josiah Kibira University College (JoKUCo, 2013, Bukoba)
TUMA-Mbeya Teaching Centre, Mbeya
Vuoteen 2013 saakka myös Iringan yliopisto kuului Tumaini-yliopistoon, mutta toimii nyt itsenäisenä. Sekä Makumiran että Iringan yksiköt aloittivat pappisseminaareina, mutta Tumaini-yliopiston perustamisen jälkeen ne ovat kasvaneet voimakkaasti monille koulutusaloille. Suomen Lähetysseura on tukenut Tumainin ja sen edeltäjän Lutheran Theological College Makumiran toimintaa.
Swahilin sana tumaini tarkoittaa suomeksi toivoa.
Käännös suomeksi
Puolan kansanterveyslaitos

| Puolan kansanterveyslaitos Narodowy Instytut Zdrowia Publicznego – Państwowy Zakład Higieny |
| --- | --- |

 Puolan kansanterveyslaitoksen päärakennus
Tutkimuslaitoksen tiedot
Perustettu:  21.11.1918
Sijainti:  Varsova, Puola
Pääkonttori:  ul. Chocimska 24, 00-791 Varsova, Puola
Tutkimusala:  kansanterveys
Johtaja:  Grzegorz Juszczyk
Puolan kansanterveyslaitos (puol. Narodowy Instytut Zdrowia Publicznego – Państwowy Zakład Higieny, NIZP-PZH; engl. The National Institute of Public Health - National Institute of Hygiene, lyh. NIPH-NIH) on Puolan Varsovassa toimiva kansallinen kansanterveyteen keskittynyt tutkimuslaitos ja viranomainen. 
 Laitoksen johdossa on tohtori Grzegorz Juszczyk.
Puolan kansanterveyslaitos on keskeisenä toimijana osallistunut Covid-19-pandemian analyysiin ja seurantaan Puolassa. Kansanterveyslaitoksen referenssilaboratorio esimerkiksi varmisti maan ensimmäisen koronavirustartunnan 4. maaliskuuta 2020. Yhteistyössä krakovalaisen Jagellon yliopiston kanssa tutkimuslaitos myös eristi tähän tautitapaukseen liittyvän SARS-CoV-2-viruskannan ja geeniluokitteli sen. Maailman terveysjärjestön suositusten mukaisesti kansanterveyslaitos ilmoitti huhtikuussa lisäävänsä Puolassa käytettyyn kuolinsyyluokitteluun kaksi Covid-19-tautiin liittyvää kuolinsyykoodia (U07.1 ja U07.2).